Covid-19-statistieke: SA steek halfmiljoen kerf oor | Maroela Media
Suid-Afrika het nou meer as 500 000 Covid-19-gevalle aangemeld sedert die virus in Maart vanjaar in die land versprei het. Altesaam 10 107 gevalle is sedert Vrydag aangemeld, om die totaal op 503 290 te staan te bring. Volgens statistieke van die departement van gesondheid is 148 nuwe sterftes ook aangemeld, wat beteken 8 153 mense het al weens Covid-19 gesterf.
Pres. Cyril Ramaphosa het egter Saterdagaand in ŉ verklaring gesê die werklike sterftesyfer is waarskynlik veel hoër. Die koers waarteen dié wat die virus opdoen, sterf, is nietemin steeds 1,6%, veel laer as die gemiddeld wêreldwyd.
Die meeste nuwe sterftes is in KwaZulu-Natal aangeteken (41), dan Gauteng (40), die Oos-Kaap (36), die Wes-Kaap (24) en die Noord-Kaap (7).
Suid-Afrika het ook teen Saterdag meer as 3 miljoen Covid-19 toetse uitgevoer.
“Dit wil voorkom of die aantal nuwe gevalle in die Wes-Kaap, Gauteng en die Oos-Kaap begin stabiliseer het. Hoewel dit veels te vroeg is om enige gevolgtrekkings te maak, wil dit voorkom of die voorsorgmaatreëls wat ons getref het, vrugte afwerp,” het Ramaphosa gesê.
Hy sê hoewel veldhospitale in verskeie provinsies opgestel en planne met bykommende hospitaalbeddens gemaak is, was verskeie hospitale in die Oos-Kaap oorweldig namate infeksies in dié provinsie gestyg het. “’n Spesialisspan is sedertdien aangestel om hierdie uitdagings die hoof te bied.”
Ander provinsies wat swaar getref is deur die virus, insluitend Gauteng, KwaZulu-Natal en die Wes-Kaap, het genoeg kapasiteit om die aantal mense wat in hospitale opgeneem moet word, te hanteer, sê Ramaphosa.
Volgens Ramaphosa sal 20 000 plaaslik vervaardigde ventilators binnekort versprei word na plekke wat die grootste tekort hieraan het. Die regering maak ook werk van die tekort aan persoonlike beskermingstoerusting in sommige gebiede.
Die media het die afgelope week berig oor korrupsie met betrekking tot kontrakte om dié produkte te verskaf. Ramaphosa sê alle klagtes van beweerde korrupsie word ondersoek.
Alle korupsie word ondersoek, behalwe jou twee base ,NDZ en Ace Magashule,mnr die president.
Groot kommer heers oor die primitiewe metodes wat grootliks gevolg word tov van inligting oor Covid-19-gevalle. Vreemde besluite en faksiegevegte deur/by die patetiese bevelsraad plus die immer-misdrywe, laat chaos gedy. Dit wil regtig voorkom of die huidige SA-regime ons almal aan hul ‘ventilators’ probeer koppel; kragteloos onder verdowing, uitgelewer aan hul ideologiese suurstof. Word Covid-19 as ‘n hulppakket vanuit die Onderwèreld benut?
Dit is niks in vergelyking met die korrupte , skelm , gewentenlose , verotte kader gevalle nie .
With the announcement of the latest statistics we are now moving from Level 3.6194 back to Level 3.7205. Behave, or we will have to move back to Level 4. Comrades this announcement does not affect you, but only the middle class and white people. Please continue to load 30 in a taxi, and have 200 or more at funerals. I know it is still 5 months to go, but I want to wish all those who have lost their jobs and lively hoods, who have no food on their tables, the middle class, and especially the whites and the farmers… Lees meer »
Ongeveer 21 000 minder mense het tans die virus onder lede as ‘n week gelede, terwyl daar reeds in 5 provinsies minder pasiënte is as 7 dae terug. Doen gou die som: 173 587 (laasweek) minus 152 676 (1 Augustus) = 20 911. Persentasie gewys is dit rofweg 12%.